اینگیلتره‌نین باشکندی لندنده بیر مارکتده چالیشان عباس سولاق آدلی تورک، سالدیرییا اوغراییب مارکته سیغینان گنجین حیاتینی قورتاردی.
قورخونج حادثه مارکتین گوونلیک کامئرا‌لارینا یانسیرکن، سولاق جسارتی ایله تقدیر ائدیلدی.
حادثه 8 اکتبردا گرچکلشدی.
ایکی نفر طرفین‌دن سالدیرییا اوغرایان و بیچاقلانماقدان سون آندا قورتولان بیر گنج، عباس سولاقین چالیشدیغی مارکته سیغینیب قاپینی باغلادی.
گنجین آرخاسین‌دان مارکته گیرمه‌یه چالیشان الی بیچاق‌لی ایکی سالدیرقان قاپینی قیرماغا چالیشدی.
بو سیرادا گنجین ایمدادینا عباس سولاق یئتیشدی.
قورخونج حادثه، ثانیه ثانیه گوونلیک کامئرا‌لارینا یانسیدی.
حادثه حاقیندا یئرلی قزئت‌لره دانیشان سولاق، حادثه‌نین نئجه گلیشدیگینی آنلامادیغینی، آنجاق حیاتی ریسک آلتیندا اولان بیرینه هر کسین کؤمک ائتمه‌سی لازیم اولدوغونو دوشوندوگونو سؤیله‌دی.
متروپولیتن پلیسی طرفین‌دن وئریلن آچیقلامادا، سالدیرینین 8 اکتبردا ساعات 21:00 سو‌لاریندا باش وئردیگی ایفاده ائدیلدی.
آچیقلامادا، حادثه حاقیندا سوروشدورما باشلادیلدیغی و سالدیرقانلارین کیملیک تثبیتی اوچون ایشلرین داوام ائتدیگی قید ائدیلدی.
